Web of Science Core Collection: guia ràpida. Curs 2018-19
Author: CRAI Biblioteca de Biologia i CRAI Unitat de Serveis a Usuaris
Keywords: WOS, Web of Science, Core Collection, Formació d'usuaris, CRAI, Universitat de Barcelona, base de dades

GESTIÓ DELS RESULTATS

Accés al text complet

En clicar sobre el botó Consulta’l, s'obrirà una finestra amb el menú de serveis que ofereix l'accés al text complet, si el CRAI de la UB el té disponible. Aquest servei controla només la disponibilitat a la UB de les publicacions en versió electrònica. Si no localitza la publicació font entre els recursos electrònics subscrits per la UB (text complet no disponible), cal verificar-ho a través del Cercabib, ja que potser disposem de la versió impresa. En cas de dubte, demaneu ajuda al personal bibliotecari.

Imprimir, desar, enviar i exportar els resultats

Per guardar, imprimir, enviar per correu electrònic o exportar registres seleccioneu els que us interessin i trieu l’opció corresponent al capdamunt de la llista de resultats o a la vista completa de cada registre individual.

Alternativament, podeu crear una llista temporal de registres seleccionats, clicant el botó Agregar a la lista de registros marcados.

A la Lista de registros marcados, també s’hi poden anar desant registres procedents de diferents cerques fetes al llarg d’una mateixa sessió i gestionar-los tots junts. Aquesta via ofereix, a més, opcions d’exportació més detallades.

I M P O R T A N T
Per accedir a aquesta base de dades, així com a la resta de recursos electrònics contractats pel CRAI, cal activar el SIRE i autenticar-se amb l’identificador UB (el mateix que s’utilitza per accedir a la intranet UB).
Més informació a:
http://crai.ub.edu/que-ofereix-el-crai/acces-recursos/acces-recursos-proxy

Accediu a tots els recursos en suport paper i electrònic del CRAI a través del Cercabib
cercabib.ub.edu

Per saber-ne més accediu al Servei d’Atenció als Usuaris, un servei d’atenció personalitzada les 24 hores al dia i 7 dies a la setmana
crai.ub.edu/sau

Al web del CRAI podeu trobar més informació sobre els propers cursos que es duran a terme a la vostra biblioteca
crai.ub.edu/formacio

© CRAI, curs 2018-19

Web of Science

Core Collection

Guia ràpida

INTRODUCCIÓ

Web of Science Core Collection és l’índex de citacions per excel·lència. Conté informació bibliogràfica i bibliomètrica sobre investigació multidisciplinària d’alta qualitat, publicada a les revistes científiques més prestigioses. Permet fer cerques temàtiques i per obra i/o autor citats (des de 1900 endavant). El WOS Core Collection forma part del portal Web of Science (WoS).
Té un abast internacional i s’actualitza diàriament. Conté 69 milions de registres i mil milions de referències citades (des del 1900), i buida més de 20.000 publicacions periòdiques. També inclou dades de llibres i congressos.
Produïda originalment per l’Institute for Scientific Information (ISI), actualment la publica Clarivate Analytics.

CERCA

Regles bàsiques de cerca

La cerca no discrimina entre majúscules i minúscules. Exemple: AIDS, Aids i aids donen els mateixos resultats.
Utilitzeu els operadors booleans (AND, OR, NOT) o de proximitat (NEAR) per relacionar els termes de cerca. Exemples:
― water AND consumption troba registres que contenen els termes water i consumption.
(Nota: l’operador AND queda implícit en els espais en blanc entre termes: water consumption = water AND consumption.)
― water OR consumption troba registres que contenen water o consumption, o els dos termes.
― water NEAR consumption troba registres que contenen els termes water i consumption, independentment del seu ordre, separats per un màxim de quinze paraules.
Useu NEAR/n per ajustar el grau de proximitat
(n = nombre màxim de paraules entre els termes).
Utilitzeu les cometes (“...”) per cercar frases exactes. Exemple: “water consumption” (l’operador AND no hi queda implícit).
Utilitzeu els comodins (*, $ o ?) per cercar variants d’un terme. Exemples:
― L’asterisc (*) equival a cap o a x caràcters:
· enzym* troba enzyme, enzymes, enzymatic, etc.
· s*food troba seafood, soyfood, slowfood, etc.
― El signe d’interrogació (?) equival a un caràcter:
· Barthold? troba Bartholdi i Bartholdy .
― El signe del dòlar ($) equival a cap o un caràcter:
· behavio$r troba behavior i behaviour.

Idioma

Podeu triar l’idioma en què es presenta el portal (castellà, anglès, etc.), des del desplegable del marge superior dret. Tanmateix, l’idioma de consulta és únicament l’anglès.

Cerca de documents

Des de la secció Búsqueda básica introduïu els termes de cerca, en anglès i seleccioneu, des del desplegable, en quin camp voleu fer la cerca.
NOTA: us recomanem fer les cerques temàtiques pel camp Tema, ja que engloba els camps Título, Abstract i Descriptores.
Si cal, feu clic a l’enllaç +Agregar fila per afegir més camps de cerca.
Alguns camps, com ara Autor o Nombre de publicación, tenen índexs. Podeu consultar-los clicant sobre l’enllaç Seleccionar del índice.

Cerca per referència citada

Búsqueda de referencia citada localitza els articles que han citat una obra determinada.

Búsqueda de autores permet a un autor agrupar tots els seus treballs, entrats amb variants diferents del nom, certificar-ne l’autoria, i agregar-los a la llista de publicacions pròpies, en el seu perfil de ResearcherID, la xarxa acadèmica vinculada a WoS.

RESULTATS DE LA CERCA

Des de la pàgina Resultados podeu refinar la cerca pels conceptes que proporciona la columna Refinar resultados (marge esquerre): matèria, autor, publicació font, tipus de document, llengua, etc. Cada apartat és desplegable. Podeu visualitzar i triar la resta d’opcions clicant els enllaços más opciones / valores.... També disposeu d’un quadre de text (marge superior de la mateixa columna), on podeu introduir termes per refinar la cerca.
Al cos central de la pàgina, feu clic al títol d’una entrada per visualitzar-ne el registre complet. Al capdamunt de la llista de resultats, les opcions Ordenar por ofereixen diversos criteris d'ordenació.

Historial de cerca

Totes les cerques queden registrades a l’Historial de búsqueda, on trobareu:
Conjunto (#x): x = número de cerca, de baix a dalt (la cerca més recent és a la part superior de la columna).
Resultados: nombre de registres recuperats. Feu clic al damunt la xifra per visualitzar-los.
Columna central: termes i camps de cerca, límits i altres condicions establertes en la cerca.
Per combinar dues o més cerques:
Seleccioneu les caselles de les cerques per combinar.
Cliqueu AND o OR sota la columna Combinar conjuntos.
Cliqueu el botó Combinar. Es generarà un nou conjunt de resultats (#x).
Cliqueu el nombre de registres recuperats (columna Resultados) per visualitzar-los.
Per suprimir cerques, seleccioneu a la columna de la dreta les cerques per suprimir i cliqueu el botó Eliminar.

Personalització del WOS

Per registrar-vos com a usuari entreu a Iniciar sesión (marge superior dret), feu clic a Registrarse i introduïu el correu electrònic (preferiblement la vostra adreça institucional usuari@ub.edu) i una contrasenya.
L’usuari identificat pot personalitzar determinades opcions de cerca (Período de tiempo, Más ajustes) i de visualització de resultats. També permet desar estratègies de cerca per executar-les en altres sessions posteriors, i establir alertes.
Per desar noves cerques i alertes:
― Des de la pàgina Historial de búsqueda, premeu el botó Guardar historial / Crear alerta.
Per gestionar cerques i alertes desades prèviament:
― Des de la pàgina Historial de búsqueda, premeu el botó Abrir historial guardado.
— O bé, des de Mis herramientas (franja superior), escolliu l’opció Alertas y búsquedas guardadas.